Broadway Melody

Broadway Melody (orig. The Broadway Melody) en amerikansk filmmusikal fra 1929 regissert av Harry Beaumont. Hovedrollene spilles av Charles King, Anita Page og Bessie Love. En sekvens av filmen var innspilt i farger (Technicolor). Denne har imidlertid gått tapt.http://www.imdb.com/title/tt0019729/alternateversions Den ble belønnet med Oscar for beste film (den første lydfilmen som fikk denne prisen).

Filmen er også kjent under tittelen Broadway Melody of 1929 og var den første i rekken av flere tilsvarende filmer som kom på 1930-tallet. Den ble populær i sin samtid, men har i ettertid fått dårlige skussmål. Enkelte mente at den fikk Oscar mye på grunn av det kaos som oppstod i forbindelse med overgangen til lydfilm. Den har kun fått 35 % på Rotten Tomatoes. Journalist Sven Egil Omdal beskrev den i 2010 som «totalt forglemmelig».Aftenbladet - Oscar på 30-tallet (18.02.2010) Filmen var uansett med på å bane vei for lydfilmen.Dagbladet - Se, han snakker (2. januar 2008)VG - Hollywood suveren i musicalklassen (15.1.1958, s.7) «Den amerikanske lydfilmen markerte sitt kunstneriske og kommersielle gjennombrudd med feiende flotte musicals som King of Jazz, Broadway Melody, Gold Diggers on Broadway, Paramount on Parade og Footlight Parade» 

I 1940 kom en nyinnspilling med tittelen Two Girls on Broadway. Denne hadde Lana Turner og Joan Blondell i de ledende rollene.

 Handling 
Søstrene Hank og Queenie skal danse i en revy, hvortil Eddie har komponert en slager. Eddie er forlovet med Hank, men så blir han og Queenie forelsket i hverandre. Hank gir avkall på ham, og så gifter Eddie og Queene seg.

 Om filmen 

 Publikum 
Den innbrakte ca $4,3 millioner på verdensbasis, hvorav $2,8 millioner i USA alene. Produksjonskostnadene var på $380 000.http://www.imdb.com/title/tt0019729/business

 Priser 
Den ble belønnet med Oscar for beste film. Den ble i tillegg nominert for beste kvinnelige hovedrolle (Bessie Love) og beste regissør (Harry Beaumont).http://www.imdb.com/title/tt0019729/awards

 Stumfilmversjon 
Den ble også lansert i en stumfilmversjon. Dette på grunn av at det var mange kinoer som på den tiden ikke hadde utstyr for lydfilm.

 Rollebesetning 
 Charles King : Eddie Kearns
 Anita Page : Queenie Mahoney
 Bessie Love : Hank Mahoney
 Jed Prouty : Onkel Jed
 Kenneth Thomson : Jock Wariner
 May Doran : Flo
 Eddie Kane : Francies Zanfield
 J. Emmett Beck : Babe Hatrick
 Marshall Ruth : Stew
 Drew Demorost : Turpe

 Referanser 

 Eksterne lenker 


Kategori:Filmmusikaler fra USA
Kategori:Oscar for beste film
Kategori:Filmer fra 1929
Kategori:Engelskspråklige filmer
Kategori:Sort-hvitt-filmer
Kategori:Filmer lagt til New York